นักวิทย์ฯ กำจัด ‘ยีนโรคกล้ามเนื้อหัวใจ’ ในตัวอ่อนมนุษย์สำเร็จ
 โรคทางพันธุกรรมดูไกลเกินเอื้อมที่จะควบคุมได้ตั้งแต่เนิ่นๆ จนผู้คนต้องดูแลตัวเองหรือเพียงรอเข้ารับการรักษาเท่านั้น แต่คงไม่มีวิธีการใดจะเด็ดขาดไปกว่าการตัดยีนร้ายที่มีมาตั้งแต่กำเนิดไปเลย ด้วยความก้าวหน้าทางวิทยาศาสตร์ ดีเอ็นเอกลายพันธุ์ที่ก่อให้เกิดโรคกล้ามเนื้อหัวใจเสื่อมสามารถถูกกวาดล้างออกไปจากตัวอ่อนมนุษย์ได้แล้วผ่านเทคโนโลยีที่เรียกว่า คริสเปอร์/แคสไนน์ (CRISPR/Cas9) การทำงานของคริสเปอร์คือการให้สารพันธุกรรมตรวจจับและจู่โจมสิ่งแปลกปลอมออกไป โดยให้เอ็นไซม์แคสไนน์ที่ถือยีนแบบเดียวกันเป็นตัวชี้ว่าตัวไหนที่ต้องถูกกำจัด คณะนักวิทยาศาสตร์ในสหรัฐฯ ได้ทำการทดลองบนตัวอ่อนมนุษย์ 54 ตัว โดยเป็นการผสมระหว่างไข่ของผู้บริจาคที่มีสุขภาพแข็งแรง และอสุจิพาหะโรคกล้ามเนื้อหัวใจเสื่อมที่มีการกลายพันธ์ุจากยีน MYBPC3 โดยไข่และอสุจิที่ถูกนำมาใช้ได้รับการยินยอมจากผู้บริจาคแล้ว และไม่มีการนำตัวอ่อนไปฝังในมดลูกแต่อย่างใด โรคกล้ามเนื้อหัวใจเสื่อมถือเป็นโรคที่พบได้ทั่วไป โดยในประชากร 500 คน ต้องมีสักคนที่เป็นอาการดังกล่าว ซึ่งสามารถทำให้หัวใจวายเฉียบพลันได้ หากพ่อแม่คนใดคนหนึ่งมีสารพันธุกรรม ก็สามารถทำให้เด็กที่เกิดมามีโอกาสครึ่งต่อครึ่งที่จะแบกเชื้อมาด้วย ผู้วิจัยจาก Oregon Health and Science University ได้นำคริสเปอร์ที่มีรหัสยีนเดียวกันฉีดเข้าไปพร้อมการผสมเพื่อสร้างตัวอ่อน โดยผลการทดลองชี้ว่า ตัวอ่อน 72 เปอร์เซ็นต์ปลอดสารพันธุกรรมที่สร้างโรคทางหัวใจนี้ เทคโนโลยีคริสเปอร์ที่เพิ่งกล่าวถึงไปนี้เป็นที่คาดหวังว่าสามารถนำไปต่อยอดเพื่อใช้ในการ ออกแบบเด็ก และแก้ไขพันธุกรรมอื่นๆ ในอนาคตได้อีก ในปี 2015 คณะกรรมการจริยธรรมทางชีวภาพสหประชาชาติออกมาเรียกร้องให้ยุติการตัดแต่งยีนตัวอ่อนมนุษย์ ด้วยเหตุเกรงกลัวว่าอาจถูกนำมาใช้ในการปรับแต่งมนุษย์ ขณะที่ในช่วงที่ผ่านมา คณะกรรมการในสหรัฐอเมริกามองว่าควรอนุญาตให้มีการตัดต่อได้ในอนาคตเพื่อทำลายโรคร้ายต่างๆPhoto: CNNอ้างอิง:
ดีเอ็นเอกลายพันธุ์ที่ก่อให้เกิดโรคกล้ามเนื้อหัวใจเสื่อมสามารถถูกกวาดล้างออกไปจากตัวอ่อนมนุษย์ได้แล้วผ่านเทคโนโลยีที่เรียกว่า คริสเปอร์/แคสไนน์ (CRISPR/Cas9)การทำงานของคริสเปอร์คือการให้สารพันธุกรรมตรวจจับและจู่โจมสิ่งแปลกปลอมออกไป โดยให้เอ็นไซม์แคสไนน์ที่ถือยีนแบบเดียวกันเป็นตัวชี้ว่าตัวไหนที่ต้องถูกกำจัด